L 278/28 De Europæiske Fællesskabers Tidende 23.10.2001 (Retsakter hvis offentliggørelse ikke er obligatorisk) RÅDET RÅDETS BESLUTNING af 16. oktober 2001 om bemyndigelse af Forbundsrepublikken Tyskland til at indgå en aftale med Republikken Polen indeholdende foranstaltninger, der fraviger artikel 2 og 3 i direktiv 77/388/EØF om harmonisering af medlemsstaternes lovgivning om omsætningsafgifter (2001/741/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag (!) (i det følgende benævnt »sjette momsdirektiv«), særlig artikel 30, under henvisning til forslag fra Kommissionen, og ud fra følgende betragtninger: (1) — I henhold til artikel 30 i sjette momsdirektiv kan Rådet med enstemmighed efter forslag fra Kommissionen give en medlemsstat tilladelse til med et tredjeland eller en international organisation at indgå aftaler, som kan inde- holde afvigelser fra nævnte direktiv. (2) — Den tyske regering anmodede ved skrivelse registreret af Kommissionens Generalsekretariat den 16. oktober 2000 om bemyndigelse til at indgå en aftale med Repu- blikken Polen om opførelse og vedligeholdelse af græn- sebroer mellem de pågældende lande. (3) — Aftalen indeholder bestemmelser vedrørende merværdi- afgift, der afviger fra bestemmelserne i artikel 2 og 3 i sjette momsdirektiv, dels med hensyn til leverancer af varer og tjenesteydelser i forbindelse med opførelse og vedligeholdelse af grænsebroer, dels med hensyn til indførsel af varer til anlægsarbejdet eller vedligeholdelsen af disse broer. (4) — De øvrige medlemsstater blev ved skrivelse af 7. februar 2001 underrettet om Tysklands anmodning ()) EFT L 145 af 13.6.1977, s. 1. Senest ændret ved direktiv 2001/4/EF (EFT L 22 af 24.1.2001, s. 17). (5) > Uden de påtænkte undtagelsesbestemmelser ville der skulle opkræves tysk moms af de anlægs- og vedligehol- delsesarbejder, der udføres på tysk område, mens de arbejder, der udføres på polsk område, ikke ville være omfattet af sjette momsdirektiv. Desuden skulle der opkræves tysk moms for alle varer, der indføres i Tysk- land fra Republikken Polen til brug for opførelsen og vedligeholdelsen af grænsebroerne. (6) — Formålet med disse undtagelsesbestemmelser er at forenkle afgiftsreglerne for de virksomheder, der skal udføre de pågældende arbejder. (7) De pågældende undtagelsesbestemmelser vil kun få ubetydelig indvirkning på De Europæiske Fællesskabers egne momsindtægter — VEDTAGET FØLGENDE BESLUTNING: Artikel 1 Forbundsrepublikken Tyskland bemyndiges hermed til at indgå en aftale med Republikken Polen indeholdende foranstalt- ninger, der fraviger sjette momsdirektiv. Aftalen vedrører først opførelse og efterfølgende vedligeholdelse af fem grænsebroer over Neife og en grænsebro over Torfkanal samt løbende vedligeholdelse af to eksisterende grænsebroer over Neifte, som alle ligger delvis på Forbundsrepublikken Tysklands område og delvis på Republikken Polens område. De nærmere detaljer vedrørende de pågældende broer findes i bilaget til denne beslutning. Aftalens parter kan ved en diplomatisk udveksling af noter udvide aftalens anvendelsesområde til at omfatte yder- ligere broer, for så vidt som aftalen derved kun får ubetydelig virkning for De Europæiske Fællesskabers egne momsindtægter. De undtagelsesbestemmelser, der fastsættes, er anført i neden- stående artikel 2, 3 og 4.